stanford-oval/wikipedia huggingface dataset:
ฝ้าย
การใช้ประโยชน์

การเก็บฝ้ายในประเทศไทยนิยมเก็บด้วยมือ โดยเลือกผลฝ้ายที่แก่และแตกแล้ว จากนั้นดึงเส้นใย (ส่วนของ epidermal cell) ออกจากสมอ แล้วส่งไปโรงงานเพื่อแยกเมล็ดออก กระบวนการแยกเส้นใยออกจากเมล็ดฝ้าย เรียกว่า "หีบฝ้าย" ส่วนของเส้นใยจะถูกนำไปแปรรูปเป็นผลิตภัณต์ต่าง ๆ ขณะที่ส่วนเมล็ดฝ้ายซึ่งมีน้ำมันเป็นองค์ประกอบจะถูกนำไปสกัดเป็นน้ำมันเมล็ดฝ้าย เมื่อเทียบปริมาณ ฝ้าย 10 กิโลกรัมจะสามารถให้เส้นใยประมาณ 3.5 กิโลกรัม และน้ำมันประมาณ 1 กิโลกรัม กล่าวโดยสรุปคือ


1) ปุยฝ้าย (Lint or Fibre)

1.1) ใช้ทำเครื่องนุ่งห่ม

1.2) เครื่องใช้ภายในบ้าน

1.3) วัตถุทางอุตสาหกรรม ยางรถยนต์ เบาะที่นั่ง เชือก ถุง สายพาน ผ้าใบ ท่อส่งน้ำ และการผลิตเส้นใยเทียม หรือ เรยอง (rayon) 


2) เมล็ดฝ้าย

ประกอบด้วย ขนปุยที่ติดกับเมล็ด (linter or fuzz) เปลือกเมล็ด (Seed coat) และเนื้อในเมล็ด (Kernel)

2.1) ขนปุย (linter or fuzz) : นำไปใช้ทำผ้าซึมซับ ทำเบาะผ้าสักหลาด พรม วัตถุระเบิด และอุตสาหกรรม เซลลูโลส เช่น ทำเส้นใยประดิษฐ์ ฟิล์มเอ๊กซเรย์ พลาสติก

2.2) เปลือกเมล็ด (Seed Coat) : นำไปใช้ทำเป็นส่วนประกอบของอาหารสัตว์ ทำปุ๋ยอินทรีย์ ทำยางเทียม และเป็นส่วนประกอบในการเจาะและกลั่นน้ำมันเชื้อเพลิง

2.3) เนื้อในเมล็ด (Kernel) : ทำเนยเทียม ใช้เป็นตัวทำละลาย (Solvent or emulsifier) ทำยารักษาโรค สารปราบโรคและแมลงศัตรูพืช เครื่องสำอาง ยางพลาสติก เครื่องหนังกระดาษและอุตสาหกรรมสิ่งทอ กากที่เหลือหลังจากสกัดเอาน้ำมันออกแล้ว มีปริมาณโปรตีนสูง นำไปทำเป็นอาหารสัตว์ เป็นปุ๋ย และมีการนำไปทำอาหารมนุษย์ เช่น ผสมทำขนมปัง ผสมอาหารพวกที่มีเนื้อ เช่น ไส้กรอก
ถนนสุขุมวิท

|  ถนนสุขุมวิท |
| --- | --- |

ข้อมูลของเส้นทาง

ส่วนหนึ่งของ  (ระยอง-บ้านหาดเล็ก)
 
ความยาว: 488.387 กิโลเมตร (303.470 ไมล์)426.931 กิโลเมตร เป็นของกรมทางหลวง
สร้าง: พ.ศ. 2466; 102 ปีที่แล้ว (2466) (แยกใต้ทางด่วนเพลินจิต-สุชุมวิท ซอย 13)  พ.ศ. 2470; 98 ปีที่แล้ว (2470) (สุชุมวิท ซอย 13-สมุทรปราการ)  พ.ศ. 2477; 91 ปีที่แล้ว (2477) (สมุทรปราการ-บางปะกง)
เปิดให้บริการ: พ.ศ. 2468; 100 ปีที่แล้ว (2468) (แยกใต้ทางด่วนเพลินจิต-สุชุมวิท ซอย 13)  8 กันยายน พ.ศ. 2479; 88 ปีก่อน (2479-09-08) (สุชุมวิท ซอย 13-สมุทรปราการ)  พ.ศ. 2480; 88 ปีที่แล้ว (2480) (สมุทรปราการ-บางปะกง)
ทางแยกที่สำคัญ
ปลายทางทิศตะวันตก-ตะวันตกเฉียงใต้:  ถ.เพลินจิต ใน เขตปทุมวัน กรุงเทพฯ
 :    ทางพิเศษเฉลิมมหานคร ใน เขตปทุมวัน กรุงเทพฯ   ถ.บางนา-ตราด ใน เขตบางนา กรุงเทพฯ   ทางพิเศษกาญจนาภิเษก ใน อ.เมืองสมุทรปราการ จ.สมุทรปราการ    ถนนเทพรัตน / ทล.314 ใน อ.บางปะกง จ.ฉะเชิงเทรา   ถ.เลี่ยงเมืองชลบุรี ใน อ.เมืองชลบุรี จ.ชลบุรี   ทล.315 ใน อ.เมืองชลบุรี จ.ชลบุรี   ทล.344 / ถ.อัคนิวาต ใน อ.เมืองชลบุรี จ.ชลบุรี   ถ.เลี่ยงเมืองชลบุรี ใน อ.เมืองชลบุรี จ.ชลบุรี   ทล.พ.7 ใน อ.ศรีราชา จ.ชลบุรี   ทล.36 ใน อ.บางละมุง จ.ชลบุรี   ทล.พ.7 ใน เมืองพัทยา อ.บางละมุง จ.ชลบุรี   ถ.เลี่ยงเมืองสัตหีบ ใน อ.สัตหีบ จ.ชลบุรี   ทล.331 ใน อ.สัตหีบ จ.ชลบุรี   ถ.เลี่ยงเมืองสัตหีบ ใน อ.บ้านฉาง จ.ระยอง   ทล.พ.7 ใน อ.บ้านฉาง จ.ระยอง   ทล.363 ใน อ.เมืองระยอง จ.ระยอง   ถ.เลี่ยงเมืองระยอง ใน อ.เมืองระยอง จ.ระยอง   ทล.36 ใน อ.เมืองระยอง จ.ระยอง   ทล.344 / ถ.ธรรมมงคล ใน อ.แกลง จ.ระยอง   ทล.316 ใน อ.เมืองจันทบุรี จ.จันทบุรี   ทล.317 ใน อ.เมืองจันทบุรี จ.จันทบุรี 
ปลายทางทิศตะวันออก-ตะวันออกเฉียงใต้:  ทางหลวงหมายเลข 48 ในจังหวัดเกาะกง ประเทศกัมพูชา
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ถนนสุขุมวิท (อักษรโรมัน: Thanon Sukhumvit) ซึ่งมีระยะทางส่วนใหญ่เป็น ทางหลวงแผ่นดินหมายเลข 3 สายบางนา–หาดเล็ก เป็นหนึ่งในทางหลวงแผ่นดินสายประธานทั้งสี่ของประเทศไทยโดยมีแนวต่อเนื่องจากถนนเพลินจิต โดยเริ่มต้นที่แยกด่วนเพลินจิต บริเวณขอบทางรถไฟสายแม่น้ำฟากตะวันออก ในกรุงเทพมหานคร เลียบตามชายฝั่งทะเลภาคตะวันออก และไปสิ้นสุดที่ด่านพรมแดนในอำเภอคลองใหญ่ จังหวัดตราด ติดต่อกับชายแดนจังหวัดเกาะกง ประเทศกัมพูชา รวมระยะทางยาวทั้งสิ้นประมาณ 488 กิโลเมตร
ประวัติ

ถนนสุขุมวิทในกรุงเทพมหานคร มีประวัติเริ่มต้นมาตั้งแต่ปี พ.ศ. 2462 เมื่อนางสาว อี.เอส.โคล หรือ "แหม่มโคล" ครูใหญ่โรงเรียนกุลสตรีวังหลัง ได้ย้ายโรงเรียนจากข้างโรงพยาบาลศิริราชมาอยู่ริมคลองแสนแสบซึ่งตอนนั้นยังไม่มีชุมชน การคมนาคมก็มีเพียงแต่คลองแสนแสบ จึงขอพระราชทานพระมหากรุณาธิคุณจากพระบาทสมเด็จพระมงกุฎเกล้าเจ้าอยู่หัว ซึ่งก็ได้ทรงพระกรุณาโปรดเกล้าฯ ให้ตัดถนนเพลินจิตต่อจากถนนปทุมวัน (ถนนพระรามที่ 1) จนถึงจุดบรรจบบนถนนวิทยุที่แยกไปสถานีวิทยุโทรเลข (แยกเพลินจิต) ซึ่งถนนดังกล่าวอยู่ในแนวถนนที่เจ้าพระยายมราช (ปั้น สุขุม) ดำริจะตัดไปสมุทรปราการอยู่แล้ว แต่กรมสุขาภิบาลยังไม่มีเงินสร้าง ในปี พ.ศ. 2466 โรงเรียนกุลสตรีวังหลังเปลี่ยนชื่อเป็นโรงเรียนวัฒนาวิทยาลัย นาย เอ.อี.นานา ได้เรี่ยไรเจ้าของที่ดินในย่าน แล้วนำเงินมาให้กรมสุขาภิบาลขุดคลองเอาดินพูนขึ้นเป็นถนน จากแยกเพลินจิตไปจนถึงซอยเข้าโรงเรียนวัฒนาวิทยาลัย (ปัจจุบันคือซอยสุขุมวิท 19) เป็นระยะทาง 3,072 เมตร
ต่อมาในปี พ.ศ. 2470 สมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ เสนาบดีกระทรวงมหาดไทย ได้ขอพระราชทานพระบรมราชานุญาตจากพระบาทสมเด็จพระปกเกล้าเจ้าอยู่หัว เพื่อตัดถนนต่อจากซอยเข้าโรงเรียนวัฒนาวิทยาลัย โดยตั้งปลายทางไว้ที่เมืองสมุทรปราการ ได้ชื่อว่า "ถนนกรุงเทพฯ-สมุทรปราการ" เปิดใช้งานเมื่อวันที่ 8 กันยายน พ.ศ. 2479 ต่อมาพระพิศาลสุขุมวิท (ประสบ สุขุม) อธิบดีกรมทางในขณะนั้น ซึ่งเป็นบุตรของเจ้าพระยายมราชและท่านผู้หญิงตลับ ได้จัดทำ "โครงการก่อสร้างทางหลวงแผ่นดินแห่งราชอาณาจักรไทย" เป็นแม่บทในการสร้างทางหลวงเป็นเครือข่ายครอบคลุมทั่วประเทศ ถนนกรุงเทพฯ-สมุทรปราการ ถูกกำหนดให้เป็นทางสายหลักของภาคตะวันออก จึงสร้างต่อจากสมุทรปราการ ผ่านชลบุรี ระยอง ไปจนถึงตัวเมืองตราด เรียกชื่อว่า "ถนนกรุงเทพฯ-ตราด" ต่อมา จอมพล ป.พิบูลสงคราม ออกประกาศสำนักนายกรัฐมนตรีเมื่อวันที่ 10 ธันวาคม พ.ศ. 2493 ให้ตั้งชื่อทางหลวงแผ่นดินจำนวน 44 เส้นทาง โดยทางหลวงแผ่นดินสายกรุงเทพฯ-ตราดได้รับการตั้งชื่อใหม่ว่า "ถนนสุขุมวิทย์" เพื่อเป็นเกียรติแก่พระพิศาลสุขุมวิท อย่างไรก็ตาม เนื่องจากชื่อถนนผิดจากราชทินนามของพระพิศาลสุขุมวิท จอมพล ถนอม กิตติขจร จึงออกประกาศสำนักนายกรัฐมนตรีเมื่อวันที่ 27 เมษายน พ.ศ. 2503 ให้แก้ชื่อถนนเป็น "ถนนสุขุมวิท" มาจนถึงปัจจุบัน
ต่อมาได้มีการกำหนดให้รวมทางหลวงแผ่นดินหมายเลข 318 ตลอดทั้งสาย (ช่วงตัวเมืองตราดถึงด่านพรมแดนบ้านหาดเล็ก อำเภอคลองใหญ่) ให้เป็นส่วนหนึ่งของทางหลวงแผ่นดินหมายเลข 3 ทำให้ทางหลวงแผ่นดินหมายเลข 3 มีระยะทางเพิ่มขึ้นอีก 89 กิโลเมตร
รายละเอียดของเส้นทาง

|   | ไมล์ | กิโลเมตร |
| --- | --- | --- |
| กรุงเทพมหานคร | 7.83 | 12.6 |
| จังหวัดสมุทรปราการ | 25.79 | 41.5 |
| จังหวัดฉะเชิงเทรา | 14.04 | 22.6 |
| จังหวัดชลบุรี | 65.24 | 105 |
| จังหวัดระยอง | 63.38 | 102 |
| จังหวัดจันทบุรี | 55.05 | 88.6 |
| จังหวัดตราด | 65.59 | 112 |
| รวม | 300.93 | 484.3 |
รายละเอียดของเส้นทาง > กรุงเทพมหานครถึงจังหวัดสมุทรปราการ

ทางหลวงแผ่นดินหมายเลข 3 เริ่มนับหลักกิโลเมตรที่ 0 ที่อนุสาวรีย์ประชาธิปไตย กรุงเทพมหานคร ไปทางทิศตะวันออก ตามถนนราชดำเนินกลาง ถนนมหาไชย ถนนบำรุงเมือง ถนนพระรามที่ 1 และถนนเพลินจิต ส่วนชื่อถนนสุขุมวิทแม้ตามหลักทางประวัติศาสตร์แล้วควรจะเริ่มต้นที่แยกเพลินจิตซึ่งเป็นจุดตัดกับถนนวิทยุ แต่ทางการกำหนดให้เริ่มเรียกชื่อถนนสุขุมวิทตั้งแต่ช่วงแยกด่วนเพลินจิต บริเวณขอบฝั่งตะวันออกของทางรถไฟสายแม่น้ำ (สายแยกจากทางรถไฟสายตะวันออก) ใต้ทางพิเศษเฉลิมมหานครเป็นต้นไป
จากแยกใต้ด่วนเพลินจิต แนวเส้นทางของถนนสุขุมวิทจะมุ่งหน้าไปทางทิศตะวันออก เป็นเส้นแบ่งเขตการปกครองระหว่างเขตวัฒนากับเขตคลองเตย ระหว่างทางตัดกับถนนรัชดาภิเษกและถนนอโศกมนตรีที่แยกอโศกมนตรี ตัดกับซอยสุขุมวิท 55 ที่แยกทองหล่อ ตัดกับซอยสุขุมวิท 63 ที่แยกเอกมัยใต้ ตัดกับถนนพระรามที่ 4 และถนนสุขุมวิท 71 ที่แยกพระโขนง ลอดใต้ทางพิเศษฉลองรัช และตัดกับถนนอ่อนนุชที่แยกอ่อนนุช ก่อนจะตัดกับซอยสุขุมวิท 52 เข้าสู่พื้นที่เขตพระโขนง เป็นเส้นแบ่งเขตการปกครองระหว่างแขวงพระโขนงใต้กับแขวงบางจากตลอดทั้งเขต ตัดกับซอยสุขุมวิท 101/1 เข้าสู่พื้นที่แขวงบางนาเหนือ เขตบางนา ตัดกับถนนอุดมสุขที่แยกอุดมสุข และตัดกับถนนสรรพาวุธและถนนเทพรัตนที่แยกบางนา เข้าสู่พื้นที่แขวงบางนาใต้ ตัดกับซอยสุขุมวิท 70 และซอยลิขิต 45 เข้าสู่จังหวัดสมุทรปราการ
ถนนสุขุมวิทช่วงต้น ๆ สายที่ผ่านกรุงเทพมหานคร ถือเป็นเขตธุรกิจสำคัญแห่งหนึ่งของกรุงเทพมหานคร ตามซอยต่าง ๆ ตลอดแนวถนนสุขุมวิทในช่วงนี้ยังเป็นที่อยู่อาศัยของชาวต่างชาติเป็นจำนวนมาก นอกจากนี้ยังเป็นแหล่งบันเทิงใหญ่ของเมืองอีกด้วย
เมื่อเข้าสู่จังหวัดสมุทรปราการ แนวเส้นทางจะผ่านอำเภอเมืองสมุทรปราการ ตัดกับทางพิเศษกาญจนาภิเษกที่ทางแยกต่างระดับสุขุมวิท จากนั้นเส้นทางจะเลี่ยงเมืองไปทางทิศตะวันออก เลียบคลองชลประทาน แล้วข้ามคลองด่านน้อยเข้าสู่อำเภอบางบ่อ
ถนนสุขุมวิทในเขตกรุงเทพมหานครและจังหวัดสมุทรปราการมีแนวระบบรถไฟฟ้าขนส่งมวลชนตามแผนแม่บทโครงข่ายระบบรถไฟฟ้าขนส่งมวลชนในกรุงเทพมหานครและพื้นที่ต่อเนื่องอยู่ 1 สาย คือรถไฟฟ้าบีทีเอส สายสุขุมวิท โดยวิ่งบนเกาะกลางของถนนสุขุมวิท โดยตั้งแต่สถานีนานาถึงสถานีแบริ่ง อยู่ในการดูแลของกรุงเทพมหานคร และตั้งแต่สถานีสำโรงจนถึงสถานีเคหะฯ ควบคุมการก่อสร้างโดยการรถไฟฟ้าขนส่งมวลชนแห่งประเทศไทย แต่หลังสร้างเสร็จแล้วก็ได้โอนให้กับกรุงเทพมหานครตามคำสั่งมาตรา 44 ของคณะรักษาความสงบแห่งชาติ
ถนนสุขุมวิทในเขตจังหวัดสมุทรปราการ ตั้งแต่ทางแยกตำหรุ (กิโลเมตรที่ 40+550) จนถึงกิโลเมตรที่ 47+400 อยู่ระหว่างดำเนินการก่อสร้างขยายช่องจราจร จากเดิม 2-4 ช่องจราจร เป็น 6 ช่องจราจรตลอดสาย รวมทั้งดำเนินการก่อสร้างสะพานข้ามแยกตำหรุ และตั้งแต่ทางแยกคลองส่งน้ำสุวรรณภูมิ (กิโลเมตรที่ 47+450) จนถึงกิโลเมตรที่ 62+000 (แนวเส้นแบ่งเขตกับจังหวัดฉะเชิงเทรา) จากเดิม 2-4 ช่องจราจร เป็น 6 ช่องจราจรตลอดสาย (ยกเว้นช่วงสะพานข้ามคลองด่าน) ปัจจุบันก่อสร้างแล้วเสร็จ เพื่อเพิ่มประสิทธิภาพการจราจรจากกรุงเทพมหานคร สู่ภาคตะวันออก ที่มีปริมาณการจราจรสูงขึ้นในอนาคต
รายละเอียดของเส้นทาง > จังหวัดฉะเชิงเทราถึงจังหวัดตราด

เมื่อเข้าสู่อำเภอบางปะกง จังหวัดฉะเชิงเทรา ขนาดเส้นทางของถนนสุขุมวิทจะมี 6 ช่องจราจรจนถึงแยกคลองอ้อม ตัดกับถนนเทพรัตน และทางหลวงแผ่นดินหมายเลข 314 แล้วนับกิโลเมตรไปตามถนนเทพรัตน เข้าสู่อำเภอเมืองชลบุรี จังหวัดชลบุรี โดยถนนสุขุมวิทสายเดิมจะเลี้ยวขวาเข้าสู่ตัวเมืองบางปะกงและข้ามแม่น้ำบางปะกงที่สะพานเทพหัสดินตัวเก่า (อยู่ท้ายน้ำของสะพานปัจจุบัน และปัจจุบันสะพานตัวเดิมได้พังทลายแล้ว) จากนั้นเข้าสู่เทศบาลตำบลท่าข้าม และกลับมาทับซ้อนกับแนวถนนเทพรัตนในปัจจุบัน จนถึงทางแยกต่างระดับหนองไม้แดง (เหลือร่องรอยบางส่วนจากการแก้ไขแนวเส้นทาง) เมื่อผ่านทางแยกต่างระดับหนองไม้แดงไปแล้ว ถนนสุขุมวิทจะเบี่ยงไปทางทิศตะวันตกเข้าสู่ตัวเมืองชลบุรี แล้วผ่านอำเภอศรีราชา อำเภอบางละมุง ผ่านเมืองพัทยา และอำเภอสัตหีบ เข้าสู่จังหวัดระยอง ผ่านท่าอากาศยานนานาชาติอู่ตะเภา อำเภอบ้านฉาง อำเภอเมืองระยอง ตัดกับทางหลวงแผ่นดินหมายเลข 36 ที่แยกปลวกเกตุ แล้วผ่านอำเภอแกลง เข้าสู่จังหวัดจันทบุรี ผ่านอำเภอนายายอาม อำเภอท่าใหม่ อำเภอเมืองจันทบุรี อำเภอแหลมสิงห์ และอำเภอขลุง เข้าสู่จังหวัดตราด ผ่านอำเภอเขาสมิง อำเภอเมืองตราด เมื่อถึงตัวเมืองตราดทางหลวงแผ่นดินหมายเลข 3 จะเลี้ยวซ้ายเพื่อมุ่งหน้าอำเภอคลองใหญ่ ในขณะที่ถนนสุขุมวิทจะตรงเข้าเมืองตราดและกลายเป็นส่วนหนึ่งของทางหลวงแผ่นดินหมายเลข 3148 จากนั้น ทางหลวงแผ่นดินหมายเลข 3 จะมุ่งหน้าไปยังอำเภอคลองใหญ่ และสิ้นสุดที่ด่านพรมแดนบ้านหาดเล็ก อำเภอคลองใหญ่ เชื่อมต่อกับทางหลวงหมายเลข 48 ในจังหวัดเกาะกง ประเทศกัมพูชา
ถนนสุขุมวิท ช่วงกิโลเมตรที่ 137+640 ถึงกิโลเมตรที่ 153+200 เดิมอยู่ในความควบคุมของกรมทางหลวง แต่ปัจจุบันอยู่ในความควบคุมของของเมืองพัทยา และช่วงตั้งแต่แยกปลวกเกตุไปจนถึงด่านพรมแดนบ้านหาดเล็ก ถูกกำหนดให้เป็นส่วนหนึ่งของทางหลวงเอเชียสาย 123
รายชื่อทางแยก

| ตราด | เมืองตราด |  | − | ถนนหนองบัว-เกาะตะเคียน ไปบ้านหนองบัว                 | ถนนเกาะตะเคียน-ท่าเรือ เข้าเมืองตราด, บรรจบ ตร.ถ 2-0015 ถนนเกาะตะเคียน |  |
| ตราด | เมืองตราด | 401+190 | สะพาน ข้ามแม่น้ำตราด | สะพาน ข้ามแม่น้ำตราด | สะพาน ข้ามแม่น้ำตราด | สะพาน ข้ามแม่น้ำตราด |
| ตราด | เมืองตราด | 403+264 | − |  ทล.3157 ไปบ้านด่านชุมพล, อำเภอบ่อไร่  | ตร.ถ 8-0002 ทางหลวงท้องถิ่น ไปบ้านท่าแพ |  |
| ตราด | เมืองตราด | 411+494 | − |  ทล.3271 ไปบ้านด่านชุมพล, อำเภอบ่อไร่                 | ไม่มี |  |
| ตราด | เมืองตราด |  | − | ไม่มี  | ตร.ถ 42-034 ถนนคลองพลุ-สองห้อง ไปบ้านสองห้อง |  |
| ตราด | เมืองตราด | ~430+520 | − | ไม่มี  | ตร.1027 ทางหลวงชนบท ตร.1027 ไปบ้านแหลมกลัด |  |
| ตราด | คลองใหญ่ |  | − | ตร.ถ 5-0001 ถนนเทศบาล 1 (ถนนมุ่งคีรี) ไปบ้านเขาวง                 | ตร.ถ 5-0001 ถนนเทศบาล 1 (ถนนมุ่งคีรี) ไปบ้านคลองใหญ่ |  |
| 488+387 | คลองใหญ่ | − | ตรงไป:   ทางหลวงหมายเลข 48 ไปเกาะกง, เขมรภูมินทร์, พนมเปญ | ตรงไป:   ทางหลวงหมายเลข 48 ไปเกาะกง, เขมรภูมินทร์, พนมเปญ |  |  |
|       สะพาน              กำลังก่อสร้างหรือโครงการในอนาคต |       สะพาน              กำลังก่อสร้างหรือโครงการในอนาคต |       สะพาน              กำลังก่อสร้างหรือโครงการในอนาคต |       สะพาน              กำลังก่อสร้างหรือโครงการในอนาคต |       สะพาน              กำลังก่อสร้างหรือโครงการในอนาคต |       สะพาน              กำลังก่อสร้างหรือโครงการในอนาคต |  |
เขตการควบคุม

ถนนสุขุมวิทแบ่งเขตการควบคุมออกเป็น 22 ตอน ได้แก่
หมายเหตุ: ช่วงเขตการควบคุมของแขวงทางหลวงชลบุรีที่ 2 ช่วงที่ 7 และ 8 ตอนชลบุรี–ศรีราชา จะใช้เลขตอนที่ 0401 เป็นเลขเดียวกันทั้ง 2 ช่วง และช่วงเขตการควบคุมของแขวงทางหลวงตราด ช่วงที่ 19 และ 20 ตอนแม่น้ำเวฬุ–เขาสมิง จะใช้เลขตอนที่ 0702 เป็นเลขเดียวกันทั้ง 2 ช่วง เนื่องจากอยู่ช่วงระหว่างเขตเทศบาลเมืองชลบุรีกับเขตเทศบาลเมืองแสนสุข และระยะทางสั้นในช่วงแม่น้ำเวฬุ–เขาสมิง
| ช่วงที่ | ตอน | ชื่อตอน | หลัก กม>  | ระยะทาง (กม> ) | หมวดทางหลวง | แขวงทางหลวง | จังหวัด |
| --- | --- | --- | --- | --- | --- | --- | --- |
ออกเขตกรุงเทพมหาคร
| 1 | 0101 | บางนา–แบริ่ง | 16+389–18+500 | 2.111 | หมวดทางหลวงสมุทรปราการ | สมุทรปราการ | กรุงเทพมหานคร |
| 2 | 0102 | แบริ่ง–ท้ายบ้าน | 18+500–31+600 | 13.100 | หมวดทางหลวงสมุทรปราการ | สมุทรปราการ | สมุทรปราการ |
| 3 | 0103 | ท้ายบ้าน–บางตำหรุ | 31+600–40+550 | 8.950 | หมวดทางหลวงบางปู | สมุทรปราการ | สมุทรปราการ |
| 4 | 0104 | บางตำหรุ–คลองด่าน | 40+550–62+000 | 21.450 | หมวดทางหลวงบางปู | สมุทรปราการ | สมุทรปราการ |
| 5 | 0200 | คลองด่าน–บางปะกง | 62+000–76+022 | 14.022 | หมวดทางหลวงบางปะกง | ฉะเชิงเทรา | ฉะเชิงเทรา |
| 6 | 0300 | หนองไม้แดง–ชลบุรี | 87+450–92+460 | 5.220 | หมวดทางหลวงหนองไม้แดงที่ 1 | ชลบุรีที่ 1 | ชลบุรี |
เข้าเขตเทศบาลเมืองชลบุรี
ออกเขตเทศบาลเมืองชลบุรี
| 7 | 0401 | ชลบุรี–ศรีราชา | 94+929–103+760 | 8.831 | หมวดทางหลวงบางแสน | ชลบุรีที่ 2 | ชลบุรี |
เข้าเขตเทศบาลเมืองแสนสุข
ออกเขตเทศบาลเมืองแสนสุข
| 8 | 0401 | ชลบุรี–ศรีราชา | 109+900–116+800 | 6.900 | หมวดทางหลวงบางแสน | ชลบุรีที่ 2 | ชลบุรี |
เข้าเขตเทศบาลเมืองศรีราชา
ออกเขตเทศบาลเมืองศรีราชา
| 9 | 0402 | ศรีราชา–พัทยา | 119+500–137+640 | 18.140 | หมวดทางหลวงบางละมุง | ชลบุรีที่ 2 | ชลบุรี |
เข้าเขตเมืองพัทยา
ออกเขตเมืองพัทยา
| 10 | 0403 | พัทยา–พลูตาหลวง | 153+200–186+307 | 33.107 | หมวดทางหลวงสัตหีบ | ชลบุรีที่ 2 | ชลบุรี |
| 11 | 0501 | พลูตาหลวง–มาบตาพุด | 186+307–207+000 | 20.693 | หมวดทางหลวงบ้านฉาง | ระยอง | ระยอง |
| 12 | 0502 | มาบตาพุด–ระยอง | 207+000–216+990 | 9.990 | หมวดทางหลวงทับมา | ระยอง | ระยอง |
เข้าเขตเทศบาลนครระยอง
ออกเขตเทศบาลนครระยอง
| 13 | 0503 | ระยอง–กะเฉด | 223+650–248+000 | 24.350 | หมวดทางหลวงเชิงเนิน | ระยอง | ระยอง |
| 14 | 0504 | กะเฉด–นายายอาม | 248+000–287+889 | 39.889 | หมวดทางหลวงแกลง | ระยอง | ระยอง |
| 15 | 0601 | นายายอาม–บ้านสิ้ว | 287+889–312+000 | 24.111 | หมวดทางหลวงท่าใหม่ | จันทบุรี | จันทบุรี |
| 16 | 0602 | บ้านสิ้ว–โพธิ์ทอง | 312+000–327+000 | 15.000 | หมวดทางหลวงบางกะจะ | จันทบุรี | จันทบุรี |
| 17 | 0603 | โพธิ์ทอง–บ้านพลิ้ว | 327+000–348+500 | 21.500 | หมวดทางหลวงพลับพลา | จันทบุรี | จันทบุรี |
| 18 | 0701 | บ้านพลิ้ว–แม่น้ำเวฬุ | 348+500–375+533 | 27.033 | หมวดทางหลวงขลุง | ตราด | จันทบุรี |
| 19 | 0702 | แม่น้ำเวฬุ–เขาสมิง | 375+533–376+650 | 1.117 | หมวดทางหลวงช้างทูน | ตราด | ตราด |
| 20 | 0702 | แม่น้ำเวฬุ–เขาสมิง | 376+970–383+000 | 6.030 | หมวดทางหลวงช้างทูน | ตราด | ตราด |
| 21 | 0703 | เขาสมิง–แม่น้ำตราด | 383+000–401+459 | 18.459 | หมวดทางหลวงวังกระแจะ | ตราด | ตราด |
| 22 | 0704 | แม่น้ำตราด–หาดเล็ก | 401+459–488+387 | 86.928 | หมวดทางหลวงแหลมกลัด | ตราด | ตราด |
| รวม | รวม | 22 ตอนควบคุม | รวมระยะทาง | 426.931 กม. | 426.931 กม. | 426.931 กม. | 426.931 กม. |
สถานที่สำคัญ

| 0 | 1 | 2 |
| --- | --- | --- |
|  กรุงเทพมหานคร สถานีรถไฟฟ้าบีทีเอส นานา อโศก พร้อมพงษ์ ทองหล่อ เอกมัย พระโขนง อ่อนนุช บางจาก ปุณณวิถี อุดมสุข บางนา และแบริ่ง  เทอมินอล 21 อโศก  โรงพยาบาลบำรุงราษฎร์  ธนาคารกรุงไทย สำนักงานใหญ่  อุทยานเบญจสิริ  อาคารยูโอบี พลาซา กรุงเทพ  องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) สำนักงานส่วนภูมิภาคเอเชียและแปซิฟิก  ท้องฟ้าจำลอง  สถาบันส่งเสริมการสอนวิทยาศาสตร์และเทคโนโลยี (สสวท.)  สถานีขนส่งผู้โดยสารกรุงเทพ (เอกมัย)  วัดธาตุทอง  โลตัส สุขุมวิท 50  เซ็นจูรี่ เดอะ มูฟวี่ พลาซ่า สุขุมวิท  สำนักงานเขตพระโขนง  ทรู ดิจิทัล พาร์ค  ทีเอ็นเอ็น 16  แบงค็อก มอลล์  ศูนย์นิทรรศการและการประชุมไบเทค  กรมอุตุนิยมวิทยา  สนามกีฬาภูติอนันต์ กองทัพเรือ  สนามยิงปืนราชนาวี บางนา จังหวัดสมุทรปราการ สถานีรถไฟฟ้าบีทีเอส สำโรง ปู่เจ้า ช้างเอราวัณ โรงเรียนนายเรือ ปากน้ำ ศรีนครินทร์ แพรกษา สายลวด และเคหะฯ  ศูนย์การค้า อิมพีเรียลเวิลด์ สำโรง  ตลาดใหม่สำโรง  ตลาดเอี่ยมเจริญ  ตลาดสำโรงเซ็นเตอร์  ไปรษณีย์สำโรง  สถานีตำรวจภูธรสำโรงเหนือ  พิพิธภัณฑ์ช้างเอราวัณ  โรงพยาบาลยุวประสาทไวทโยปถัมภ์  โรงเรียนนายเรือ  ศาลากลางจังหวัดสมุทรปราการ  โรงเรียนสตรีสมุทรปราการ  การไฟฟ้านครหลวง เขตสมุทรปราการ  โรงเรียนสมุทรปราการ  บิ๊กซี เพลส  สมุทรปราการ  โลตัส บางปู  เมืองโบราณ  สถานตากอากาศบางปู  มหาวิทยาลัยราชภัฏธนบุรี สมุทรปราการ  โรงเรียนนวมินทราชินูทิศ สวนกุหลาบวิทยาลัย สมุทรปราการ  สถาบันการแพทย์จักรีนฤบดินทร์ |  จังหวัดฉะเชิงเทรา สถานีตำรวจภูธรบางปะกง อำเภอบางปะกง  ตลาดลาว (อำเภอบางปะกง)  แยกไทยวา (อำเภอบางปะกง)  โรงไฟฟ้าบางปะกง  สะพานเทพหัสดิน ข้ามแม่น้ำบางปะกง อำเภอบางปะกง จังหวัดฉะเชิงเทรา จังหวัดชลบุรี นิคมอุตสาหกรรมอมตะนคร  วัดเขาบางทราย  วิทยาลัยอาชีวศึกษาชลบุรี  เซ็นทรัล ชลบุรี  ค่ายลูกเสือวชิราวุธ  โรงเรียนดาราสมุทร  เซ็นทรัล ศรีราชา  มหาวิทยาลัยเกษตรศาสตร์ วิทยาเขตศรีราชา  นิคมอุตสาหกรรมแหลมฉบังและท่าเรือน้ำลึกแหลมฉบัง  เมืองพัทยา  หาดจอมเทียน  วิทยาลัยเทคนิคสัตหีบ  สวนนงนุช  หาดบางเสร่  ฐานทัพเรือสัตหีบ  โรงพยาบาลกรุงเทพพัทยา จังหวัดระยอง ท่าอากาศยานนานาชาติอู่ตะเภา  นิคมอุตสาหกรรมมาบตาพุดและท่าเรือน้ำลึกมาบตาพุด  หาดแม่รำพึง  บ้านเพและหมู่เกาะเสม็ด  อนุสาวรีย์สุนทรภู่  โลตัส ระยอง , บ้านฉาง , แกลง |  จังหวัดจันทบุรี วัดเขาสุกิม  ตลาดผลไม้เนินสูง  โกลบอลเฮ้าส์ จันทบุรี  อบจ.จันทบุรี  มหาวิทยาลัยราชภัฏรำไพพรรณี  ทวีเจริญ ซูเปอร์สโตร์ ปากแซง  ตลาดพลับพลา  โฮมโปร จันทบุรี  วัดมังกรบุปผาราม  น้ำตกพลิ้ว  สะพานข้ามแม่น้ำเวฬุ รอยต่ออำเภอขลุง จังหวัดจันทบุรี กับบ้านแสนตุ้ง อำเภอเขาสมิง จังหวัดตราด จังหวัดตราด ศูนย์ข้อมูลการท่องเที่ยว จังหวัดตราด  โรงพยาบาลเขาสมิง, ที่ว่าการอำเภอเขาสมิง, สถานีตำรวจภูธรเขาสมิง, โรงเรียนเขาสมิงวิทยาคม  องค์การบริหารส่วนจังหวัดตราด, พุทธมณฑลตราด  โรงพยาบาลกรุงเทพ-ตราด, โรงพยาบาลตราด  ศูนย์สภากาชาดไทย เข้าล้าน  วัดคีรีวิหาร พระอารามหลวง  หาดทรายงาม, หาดมุกแก้ว, หาดบานชื่น ฯลฯ  จุดผ่านแดนถาวรบ้านหาดเล็ก  สะพานข้ามแม่น้ำตราด อำเภอเมืองตราด จังหวัดตราด   |
ทางหลวงที่เกี่ยวข้อง

ทางเลี่ยงเมืองชลบุรี ระยะทาง 13.851 กิโลเมตร (ปัจจุบันเปลี่ยนหมายเลขทางหลวงเป็นทางหลวงแผ่นดินหมายเลข 361)
กม.4.245 สะพานข้ามแยกตัดทางหลวงแผ่นดินหมายเลข 315 (กม.3.261)
กม.8.848 สะพานข้ามแยกตัดทางหลวงแผ่นดินหมายเลข 344 (กม.1.945)
กม.11.611 ทางแยกต่างระดับตัดทางหลวงแผ่นดินหมายเลข 7 สายเดิม (กม.0)
ทางเลี่ยงเมืองระยอง (ปัจจุบันรวมสายทางกับทางหลวงแผ่นดินหมายเลข 36 และเปลี่ยนหมายเลขทางหลวงช่วงหลักกิโลเมตรที่ 0+000–3+909 เป็นทางหลวงแผ่นดินหมายเลข 364)
แหล่งข้อมูลอื่น

เว็บไซต์ของกรมทางหลวง
ระบบสารสนเทศโครงข่ายทางหลวง เก็บถาวร 2016-06-16 ที่ เวย์แบ็กแมชชีน กรมทางหลวง กระทรวงคมนาคม
ป้ายชื่อถนนสุขุมวิท เขียนเป็นอักษรไทยและอักษรโรมัน
แผนที่ถนนสุขุมวิทในกรุงเทพมหานคร
ถนนสุขุมวิทช่วงทางแยกอโศกมนตรี กรุงเทพมหานคร
ถนนสุขุมวิทในเขตคลองเตย กรุงเทพมหานคร
ถนนสุขุมวิทในจังหวัดจันทบุรี
ยศทหารสหภาพโซเวียต

ตารางข้างล่างต่อไปนี้คือข้อมูลเกี่ยวกับยศทหารของกองทัพโซเวียต (ทั้งสามเหล่าทัพหลัก) ระหว่าง ค.ศ. 1955-1991
ตัวอักษรย่อ

ตัวอักษรย่อใช้พร้อมกับ อินทรธนู, ตั่งแต่ปี 1972, ดั่งนี้:
ВВ (Внутренние войска, Vnutrennie voiska) - กองกำลังมหาดไทย
К (Курсант, Kursant) - นักเรียนนายร้อย
ГБ (Государственная безопастность, Gosudarstven'naya bezopastnost' ) - คณะกรรมการความมั่นคงแห่งรัฐ (KGB)
ПВ (Пограничные войска, Pogranichnye voiska) - กองกำลังพิทักษ์ชายแดน
СА (Советская Армия, Sovietskaya Armiya) - กองทัพบกโซเวียต
ВС (Вооружённые Силы, Vooruzhennie Sily) - กองทัพโซเวียต
СШ (специальная школа, spetsialnaya  shkola) - โรงเรียนพิเศษ
Ф (Флот, Flot ) - กองเรือยุทธการ
СФ (Северный флот, Severnyi flot) - ทัพเรืออาร์กติก
ЧФ (Черноморский флот, Chernomorskiy flot) - ทัพเรือทะเลดำ
БФ (Балтийский флот, Baltiyskiy flot) - ทัพเรือบอลติก
ТФ (Тихоокеанский флот, Tikhookeanskiy flot) - ทัพเรือแปซิฟิก
СВУ (Суворовец, Suvorovets) - นักเรียนนายร้อยทหารบกสังกัดโรงเรียนนายทหารซูโวรอฟ
ВМУ (Военно-музыкальное Училище Voyenno-muzikalnoye Uchilishche) - นักเรียนทหารดุริยางค์
H (Нахимовец, Nakhimovets) - นักเรียนนายเรือสังกัดโรงเรียนทหารเรือนาฮีมอฟ
ดูเพิ่ม

ยศทหารสหภาพโซเวียต (ค.ศ. 1918 - 1935)
ยศทหารสหภาพโซเวียต (ค.ศ. 1935 - 1940)
ยศทหารสหภาพโซเวียต (ค.ศ. 1940 - 1943)
ยศทหารสหภาพโซเวียต (ค.ศ. 1943 - 1955)
ยศทหารสหภาพโซเวียต (ค.ศ. 1955 - 1991)
เครื่องหมาย อินทรธนู ของเคจีบี (อักษรย่อ:ГБ)
อาคม มกรานนท์

| อาคม มกรานนท์ ม> ว.ม. |
| --- | --- |
เกิด: 3 กันยายน พ.ศ. 2474 (93 ปี) นิคม มกรานนท์
อาชีพ: ผู้ประกาศข่าว นักแสดง พิธีกร สมาชิกวุฒิสภา
ปีที่แสดง: พ.ศ. 2495 - ปัจจุบัน
ผลงานเด่น: พิธีกรรายการ "นาทีทอง" และ "ประตูดวง" โฆษกการรัฐประหารในประเทศไทย 8 ครั้ง
อาคม มกรานนท์ (3 กันยายน พ.ศ. 2474 - ) นักร้อง พิธีกรรายการโทรทัศน์ นักแสดง อดีตสมาชิกวุฒิสภา มีผลงานที่น่าจดจำ คือเป็นพิธีกรรายการ "นาทีทอง" และ "ประตูดวง" รายการที่มีผู้ชมสูงสุดทางสถานีโทรทัสน์สีกองทัพบกช่อง 7ในขณะนั้น
เป็นผู้ประกาศข่าวทางโทรทัศน์ รุ่นแรก ๆ ของเมืองไทยและเป็นโฆษกประกาศการรัฐประหารในประเทศไทย ถึง 8 ครั้ง
ประวัติ

อาคมเป็นบุตรของนายขำ มกรานนท์ เกิดเมื่อวันที่ 3 กันยายน พ.ศ. 2474 มีชื่อเดิมว่า"นิคม มกรานนท์" ศึกษาระดับมัธยมจากโรงเรียนอัสสัมชัญ (อสช 11953) รุ่นเดียวกับแมนรัตน์ ศรีกรานนท์ เมื่อจบม.7จากโรงเรียนอัสสัมชัญ อาคมมีอายุครบเกณฑ์ทหารจึงสมัครเข้าโรงเรียนพลตำรวจ ฝึกหัดอยู่ 8 เดือนจึงถูกส่งตัวให้เข้าประจำการที่สำนักงานเลขานุการกรมตำรวจต่อจึงลาออกด้วยเหตุผลบางประการมาทำงานที่โคคา-โคล่าอยู่ระยะหนึ่ง
ต่อมากรมประชาสัมพันธ์ได้ประกาศรับสมัครสอบพนักงานกระจายเสียงอาคมจึงลองสมัครดูปรากฏว่าสอบผ่านได้เข้ารับราชการที่กรมประชาสัมพันธ์เป็นผู้ประกาศวิทยุภาคทดลองและเลื่อนเป็นผู้ประกาศวิทยุแห่งประเทศไทยประกอบกับเล่นละครวิทยุและร้องเพลงเล่นๆอยู่กับวงดนตรีสุนทราภรณ์ จนเมื่อไทยทีวีช่อง 4 บางขุนพรหมตั้งขึ้นอาคมก็ได้เป็นโฆษกชายคนแรกในวันเปิดสถานี และเป็นผู้อ่านข่าวประจำการสลับกับสรรพสิริ วิริยศิริ และสมชาย มาลาเจริญ
งานบันเทิง

ขณะที่รับราชการอยู่กรมประชาสัมพันธ์ได้ร่วมร้องเพลงกับวงดนตรีกรมประชาสัมพันธ์หรือวงดนตรีสุนทราภรณ์บ้างเป็นครั้งคราว บางทีก็ทำหน้าที่เป็นผู้บรรยายเรื่องประกอบละครเพลง ต่อมาได้มีโอกาสแสดงละครทางวิทยุให้กับคณะแก้วฟ้าเรื่องคำสาบานและเรื่องเพื่อน บทประพันธ์ของวิม อิทธกุลและเรื่องอื่นๆตามมาโดยเรื่องที่ภูมิใจที่สุด คือบท รอ.เรือง จากเรื่องล่องไพร ของน้อย อินทนนท์
หลังจากไทยทีวีช่อง 4 บางขุนพรหมตั้งขึ้น อาคมได้เข้าเป็นผู้อ่านข่าวประจำการอยู่ช่อง 4 บางขุนพรหมอยู่สักระยะ คุณจำนง รังสิกุลได้ชักชวนให้มาแสดงละครเรื่องกากีในบทนาฏ กุเวรแทนคุณชลิต สุเสวีที่ประสบอุบัติเหตุเสียชีวิตนับว่าเป็นละครเรื่องแรกในชีวิตของคุณอาคม จากนั้นมีผลงานอื่นๆตามมาหลายเรื่องเช่น พระเอกในเรื่องล่องไพร,บทลูกชายนักมวยของ สมจินต์ ธรรมทัต ,กัณฑรีย์ นาคประภาในละครเรื่องเสือเก่า ,บทเจ้าชายอริยวัต คู่กับ รวงทอง ทองลั่นทม ในจุฬาตรีคูณ และบทคุณเปรม คู่กับ สุธัญญา ศิลปเวทิน ใน สี่แผ่นดินนับว่าคุณเปรมคนแรกของเมืองไทย ก่อนย้ายไปทำงานกับทีวีช่อง 7 สี  รับหน้าที่พิธีกรรายการเกมโชว์นาทีทอง ในช่วงเที่ยงวันอาทิตย์ และประตูดวง ช่วงเย็นวันอาทิตย์ซึ่งทั้งสองรายการมียอดผู้ชมที่สูง ภายหลังได้ลาออกเพื่อรับตำแหน่งเป็นสมาชิกวุฒิสภา
งานการเมือง

ในช่วงเหตุการณ์ 14 ตุลา พ.ศ. 2516 เป็นโฆษกของรัฐบาล ดำรงตำแหน่งสมาชิกวุฒิสภา  ต่อมาใน พ.ศ. 2519 ก่อนช่วงเหตุการณ์ 6 ตุลา เข้ามีส่วนร่วมทางการเมืองร่วมกับฝ่ายรัฐบาลทหาร เป็นโฆษกของชมรมวิทยุเสรี ทางสถานีวิทยุยานเกราะ ที่ออกอากาศโจมตีฝ่ายนักศึกษา ร่วมกับ พ.ท.อุทาร สนิทวงศ์ ณ อยุธยา และอุทิศ นาคสวัสดิ์ อีกทั้งยังเป็นพิธีกรรายงานสนทนาประสาชาวบ้าน ร่วมกับนายสมัคร สุนทรเวช
เนื่องจากเคยเป็นนักแสดง และผู้ประกาศข่าวที่มีชื่อเสียงเป็นคุ้นหน้าคุ้นตา ในการรัฐประหารทุกครั้ง จึงมักถูกฝ่ายก่อการเชิญตัวเป็นผู้อ่านประกาศแถลงการณ์ จนเป็นที่กล่าวขานว่า อาคม มกรานนท์อ่านประกาศให้กับฝ่ายใด ฝ่ายนั้นมักจะเป็นผู้ชนะ จนได้รับฉายาว่า"โฆษกคณะปฏิวัติ" เช่นเดียวกับ พลตรีประพาศ ศกุนตนาค โดยเริ่มอ่านครั้งแรกคือ การรัฐประหารเมื่อปี พ.ศ. 2500 ขณะมีอายุได้แค่ 25 ปี
ผลงานการแสดง > ละครโทรทัศน์

กากี (ไม่ทราบปี) ช่อง 4 บางขุนพรหม
ภาพยนตร์โทรทัศน์กำไลหยก (2500) ช่อง 7 ขาวดำ
ซากุระโรย (ไม่ทราบปี) ช่อง 4 บางขุนพรหม
เกียรติศักดิ์ทหารเสือ (2503) ช่อง 4 บางขุนพรหม
สี่แผ่นดิน (2504) ช่อง 4 บางขุนพรหม
เสือเก่า (ไม่ทราบปี) ช่อง 4 บางขุนพรหม
เกิดเป็นหญิง (2506) ช่อง 4 บางขุนพรหม
จุฬาตรีคูณ (ไม่ทราบปี) ช่อง 7ขาวดำ
กุหลาบสีเลือด (2510) ช่อง 4 บางขุนพรหม
นิทราสายัณห์ (2512) ช่อง 7 สี
ละครสั้น"มอม" (2540) ช่อง 5